Antallet af asylansøgere falder fortsat, og derfor bliver nøglen nu også drejet om på Børneasylcenteret i Thisted.

Det faldende antal asylansøgere af uledsagede unge, der kommer til Danmark, får nu Udlændingestyrelsen til at lukke Børnecentret i Thisted. De 80 unge, der i 11 måneder har kaldt Thisted for deres hjem, skal nu fordeles ud i hele landet. Børneasylcentret i Thisted er ikke det eneste asylcenter i Nordjylland, der har fået dødsstødet. Også Asylcenter Mors, Center Brønderslev og Jammerbugt lukkes ned, imens Asylafdelings center i Tranum reduceres i antallet af pladser. Årsagen er, at Danmark samlet set slet ikke har behov for så mange asylpladser, som der er oprettet. Der er nemlig et fortsat lavt antal asylansøgere, der kommer til landet. Der lukkes i alt 13 asylcentre i Danmark, og på ti asylcentre bliver pladserne reduceret. Sammenlagt fjernes der 4.700 pladser i Danmark.